༈ན་མོ་བཛྲ་བྷཻ་ར་ཝཱ་ཡ།  དུས་མཚན་ལྷ་མོར་མཆོད་གཏོར་མདོར་བསྡུས་འབུལ་བར་འདོད་པས་མཆོད་གཏོར་རྣམས།  ཨོཾ་ཨཱཿཧཱུཾ་ལན་གསུམ་གྱིས་བྱིན་གྱིས་བརླབས་(༦༩)ལ།  དང་བ་དང་དམིགས་པ་བརྟན་པོས་འདི་ལྟར།  བྷྱཽཿམི་བཟད་དྲག་ཤུལ་ཆེན་མོ་དུས་མཚན་མོ།  ། དམར་ནག་ཁྲམ་བམ་ཞིང་དབྱུག་གཡས་འཛིན་ཅིང་།  ། ནད་རྐྱལ་ཞགས་པ་ནེའུ་ལེ་གཡོན་ན་འཛིན།  ། པདྨ་ཉི་རོ་ཆོས་འབྱུང་གདན་ལ་བཞུགས།  ། སྦྱངས་རྟོགས་སྦར་བའི་བདུད་རྩི་ཨ་མྲ་ཏ།  ། ཤ་ཁྲག་གཽ་རོ་ཙ་ན་མཾ་སའི་ཚོགས།  ། དུས་ཀྱི་སྲིང་མོ་འཁོར་བཅས་མཉེས་ཕྱིར་འབུལ།  ། སངས་རྒྱས་བསྟན་པ་བསྲུང་ཕྱིར་བཞེས་སུ་གསོལ།  ། ཞེས་ལན་གསུམ་གྱིས་གཏོར་མ་ཕུལ།  དུས་གསུམ་རྒྱལ་བའི་བསྟན་སྲུངས་འཁོར་བཅས་ཀྱིས།  ། དེང་ནས་བཟུངས་ཏེ་བྱང་ཆུབ་སྙིང་པོའི་བར།  ། ལུས་དང་གྲིབ་མ་བཞིན་དུ་རབ་འགྲོགས་ནས།  ། འཕྲིན་ལས་རྣམ་བཞི་བསྒྲུབ་ཕྱིར་བསྟོད་པར་བགྱི།  ། འབྲོང་རྩེ་ཆོས་སྡེ་གཞིས་བྱེས་དགེ་འདུན་རྣམས།  ། ཐུགས་མཐུན་ཁྲིམས་གཙང་བཤད་སྒྲུབ་གོང་དུ་འཕེལ།  ། ཇི་ལྟར་བསམས་པའི་དོན་རྣམས་མ་ལུས་པ།  ། འབད་པ་མེད་པར་ལྷུན་གྱིས་འགྲུབ་བར་མཛོད།  ། དུས་འདི་ནས་བཟུངས།  ཞེས་སོགས་མཇུག་རྣམས་དམག་ཟོར་མའི་གཏོར་འབུལ་བཞིན་བྱས་ལ།  འདི་ལྟར་གསོལ་བ་བཏབ་པས་དགེ་ལེགས་སྟོང་།  ། རབ་བཞད་བདུད་སྡེ་མ་ལུས་དྲུངས་ཕྱུང་ཞིང་།  ། ཕུན་ཚོགས་ཉི་འོད་ཚ་ཟེར་སྟོང་འབར་བས།  ། ལེགས་ཚོགས་གོང་དུ་འཕེལ་བའི་བཀྲ་ཤིས་ཤོག། ཅེས་བྱའོ།  ། ཞེས་པ་འདིའང་འབྲོང་རྩེ་དྲུང་རམས་པ་བློ་བཟང་ཚེ་རིང་གིས་བསྐུལ་བ་ལྟརྋགཤིན་རྗེ་གཤེད་ཀྱི་རྣལ་འབྱོར་པ་༧ཤཱཀྱའི་དགེ་སློང་བློ་བཟང་དཔལ་ལྡན་ཡེ་ཤེས་ཀྱིས་སྦྱར་བའོ། །  ། །